Man in hof oor 20 skape in Tazz | Maroela Media
Man in hof oor 20 skape in Tazz
'n Man wat met 20 gesteelde skape in 'n Toyota Tazz betrap is, het Woensdag in die landdroshof in Ermelo verskyn.
"Sydwell Dladla (24) moet op 25 Maart weer in die hof verskyn om formeel aansoek te doen om borgtog," het kol. Leonard Hlathi, woordvoerder van die polisie in Mpumalanga, gesê.
Dladla is Maandag in hegtenis geneem nadat hy die skape in 'n Tazz geprop het. Hy is tussen Lothair en Mpuluzi afgetrek. "Die beamptes was besig met roetinepatrollie toe hulle die verdagte motor opgemerk het," het Hlathi gesê.
Sestien van die skape het reeds versmoor toe die man afgetrek is.
Die skape is glo van 'n plaas in Lothair gesteel.
Die man het die sitplekke uit die voertuig gehaal en die vee daar ingeprop.
Dladla sou Dinsdag in die hof verskyn het, maar het, op pad na 'n polisiestasie vir verdere ondersoek, uit 'n polisievoertuig ontsnap. Hy is die middag by sy huis in Fernie, nie ver vandaan hy Maandag in hegtenis geneem is nie, aangekeer.
Thulani Ntobela, hoof van die polisie in Mpumalanga, het gesê die man kan ook van dieremishandeling aangekla word. "20 skape in 'n Toyota Tazz? Hoe op aarde kan iemand iets só wreed doen? Dit is nogal vreemd en moet ten sterkste veroordeel word," het Ntobela bygevoeg. -SAPA
20 Skape in 'n ToyotaTazz – 40 mense in 'n Toyota minibus. Bobbejane wat die goed bestuur. Nog 'n ou wat deur die polisie toegelaat is om weg te kom.